stanford-oval/wikipedia huggingface dataset:
ערבה (מטוס)

תא הטייס של מטוס ערבה שהיה בשירות חיל האוויר הישראלי
ערבה הוא מטוס תובלה קל מתוצרת התעשייה האווירית לישראל, מטוס התובלה הראשון שתוכנן ויוצר בישראל.
התוכנית לייצר את המטוס "ערבה", כמטוס בעל יכולת המראה ונחיתה קצרה, הוצגה לראשונה לציבור בפברואר 1967. צורת המטוס דומה לצורת מטוס הנורד הצרפתי, ששירת באותן שנים בחיל האוויר הישראלי. טיסת הניסוי הראשונה שלו נערכה ב-27 בנובמבר 1969. טיסת הבכורה של המטוס, בנוכחות מוזמנים רבים ובראשם ראש הממשלה גולדה מאיר נערכה ב-9 באפריל 1970. בטיסה הדגים המטוס את יכולתו להמריא ממסלול באורך 120 מטר ולנחות במסלול באורך 110 מטר.
בתצורה האזרחית הוא נושא 20 נוסעים, ובתצורה הצבאית הוא נושא 24 חיילים, או מטען במשקל 2.5 טונות (2,500 קילוגרם).
המטוס שירת בחיל האוויר הישראלי משנות ה-70 ועד לאמצע שנת 2004. הוא נמכר גם למדינות זרות, בעיקר בדרום אמריקה ובאפריקה. יתרונו הבולט - יכולת המראה ונחיתה קצרה (יכולת להמריא ולנחות ממסלולים קצרים ומשובשים). סך הכל, יוצרו מעל מאה מטוסים.
ההתרסקות בטיסת הניסוי

ב-19 בנובמבר 1970 נערכה טיסת הניסוי ה-92 במספר של המטוס, על ידי טייסי ניסוי של התעשייה האווירית. טיסה זו, שנערכה בדיוק שנה לאחר טיסת הבכורה, נועדה לבדוק את התנהגות המטוס בתנאים קיצוניים (מהירות גבוהה במיוחד). לקראת סופה של הטיסה נשברו כנפי המטוס והוא צלל לקרקע והתרסק. שלושה מעובדי התעשייה האווירית - איתן שפיגל (המכשירן), אהרון עוזרי (מהנדס הניסוי) ואברהם הכהן (הטייס הראשי) נהרגו. טייס המשנה דייב לוין ניצל ונפצע באורח קל בלבד. ועדת חקירה שבראשה עמד דניאל שמשוני קבעה כי סיבת ההתרסקות היא כשל טכני והמליצה על שיפורים במבנה המטוס. כל טיסות הניסוי הבאות הסתיימו בהצלחה, ובמרץ 1972 קיבל המטוס רישוי אזרחי (אישור טיסה מסחרי).
שירות בחיל האוויר הישראלי

מטוסי ערבה הופעלו על ידי טייסת 122 ("טייסת הדקוטה"). במלחמת יום הכיפורים (אוקטובר 1973) המטוסים שימשו למשימות תובלה והצנחה בסיני. משנות השמונים המטוסים שימשו כמטוסי תובלה, הדרכה ומשימות שונות. אחרי מבצע שלום הגליל (1982), לפני הנסיגה לקו האוולי בספטמבר 1983, מטוסי ערבה שימשו יחד עם מטוסי קרנף ומסוקי יסעור להטסת חיילים לשדה התעופה בדמור שבלבנון וחזרה.
דגם נוסף של המטוס שימש למשימות לוחמה אלקטרונית, וקיבל את הכינוי "כוכב חמה". בחרטום ובמקום דלתות תא המטען הותקנו כיפות גדולות שהכילו את האנטנות, והמערכת האלקטרונית הותקנה בתא המטען. רק מטוסים מעטים הוסבו לדגם זה.
המטוס הוצא משירות חיל האוויר ב-30 ביוני 2004. מטוס אחד מוצב בשורת מטוסי התובלה שבמוזיאון חיל האוויר בחצרים ואחר מוצב במוזיאון לתעופה וחלל ראשון לציון.
בשנת 2006 נעשה ניסיון למכור שתי יחידות של המטוס בארצות הברית אך העסקה בוטלה.
בנובמבר 2008 נמכרה שלישיית מטוסי הערבה האחרונים שנותרו בחיל האוויר ללקוח פרטי בסן סלבדור.
משתמשים

אל סלוודור אל סלוודור
אקוודור אקוודור
ארגנטינה ארגנטינה
בוליביה בוליביה
גואטמלה גואטמלה
הונדורס הונדורס
ונצואלה ונצואלה
ליבריה ליבריה
מקסיקו מקסיקו
ניקרגואה ניקרגואה
סוואזילנד סוואזילנד
פפואה גינאה החדשה פפואה גינאה החדשה
קולומביה קולומביה
קמרון קמרון
תאילנד תאילנד
תאונות

בנוסף לתאונה בטיסת הניסוי, שתוארה לעיל, היו למטוס עוד כמה תאונות קטלניות:
ב-2 במרץ 1976 התרסק מטוס ערבה בג’ונגל בבוליביה, ונמצא יומיים אחר כך. בתאונה נהרגו 19 אנשים.
ב-23 ביולי 1979, ביצע מטוס ערבה של המשמר הלאומי של ונצואלה נחיתת אונס. המטוס התרסק ושלושה אנשים נהרגו.
ב-21 בנובמבר 1979 פגע מטוס ערבה, שנמכר לחברת הנפט הארגנטינית, בהר, ושמונה אנשים נהרגו.
ב-15 בינואר 1980, נהרגו הטייסים דייב לוין ואלי מור בהתרסקות מטוס ערבה במהלך טיסת תצוגה בדרום אפריקה.
ב-8 ביוני 1988 התרסק מטוס ערבה באקוודור. בתאונה נהרגו מפקד חיל האוויר של אקוודור וכמה גנרלים.
ב-26 בפברואר 1994, התרסק מטוס ערבה במקסיקו לאחר המראה, וששה אנשים נהרגו.
ב-24 באוקטובר 1999, בטיסה במזג אוויר גשום, התרסק מטוס ערבה שנמכר לצבא ונצואלה, וששה נהרגו.
ב-5 במאי 2006 התרסק מטוס ערבה שנמכר למשמר הלאומי של ונצואלה, וחמישה אנשים נהרגו.
ב-15 במרץ 2016 ,התרסק מטוס ערבה באקוודור וכל 22 נוסעיו נהרגו.
הערות שוליים

↑  יצחק בצלאל, "ערבה" - מטוס ישראלי או דמיון, למרחב, 28 בפברואר 1967
↑  רחל פרימור, המטוס הישראלי הראשון "ערבה" ביצע בהצלחה טיסת ניסוי, מעריב, 28 בנובמבר 1969
↑  דויד מושיוב, "ערבה" הציג ביצועים מעולים בטיסח הבכורה, דבר, 10 באפריל 1970
↑  תיק התאונה והיסטוריית המטוס של טיסת הניסוי של ערבה, באתר Aviation Safety Network (באנגלית)
↑  דויד מושיוב, שלושה נספו בהתרסק מטרם "ערבה" בעת טיסת ניסוי מעל שומרון, דבר, 20 בנובמבר 1970, המשך
↑  מטוסי הערבה בחיל האויר, באתר "מרקיע שחקים"
↑  פליקס פריש, ‏חיה"א ייפרד מהמטוס הישראלי הראשון - הערבה, באתר גלובס, 1 ביולי 2004
↑  ענת רואה, חברה אמריקאית: משרד הביטחון התחייב למכור לנו מטוס אזרחי אך התברר שהמטוס צבאי, באתר הארץ, 9 באוגוסט 2006
↑  יובל אזולאי, ‏משהב"ט משיב לתביעה: ביטלנו את החוזה עם חברת ARAVA כי ניסתה להונות, באתר גלובס, 10 באוקטובר 2007
יצחק דנון, ‏משרד הביטחון נתבע לשלם 4.7 מיליון ש' לחב' ARAVA מארה"ב, באתר גלובס, 8 באוגוסט 2006
↑  תיק התאונה והיסטוריית המטוס של טיסת התצוגה בדרום אפריקה, באתר Aviation Safety Network (באנגלית)
| כלי טיס מתוצרת התעשייה האווירית לישראל |
| --- | --- | --- |
| מטוסי קרב | נשר • כפיר • נמר • אריה • לביא • F/A-259 סטרייקר |  |
| מטוסים צבאיים | ערבה •  סי-סקאן • צוקית |  |
| מטוסים אזרחיים | וסטווינד • גאלפסטרים G100 (אסטרה) • גאלפסטרים G200 (גלקסי) |  |
| כטב"מים | בירד-איי • I-View |  |
| כטב"מים טקטיים | מוסקיטו • סקאוט • RQ-2 פיוניר • האנטר • סרצ'ר • פנתר • תעתוע • הרון-T |  |
| כטב"מים ארוכי טווח | הרון 1 • איתן • סופר הרון • הרון 2 • יסעורון ירוק |  |
| חימוש משוטט | הארפי • הארופ • ברקן ירוק |  |
| טילים | שביט (משגר לוויינים) • יריחו • להט • נמרוד • ברק 8 • ברק MX • גבריאל • לורה • חץ 2 • חץ 3 • חץ 4 • ג'אמפר • SkySniper • (אנ') Wind Demon |  |
מטוס ערבה של חיל האוויר של הונדורס
בול לכבוד המטוס
ג'ון רודניצקי

| --- | --- |

 לידה:  22 בנובמבר 1989 (בן 35) Harrington Park, ארצות הברית 
 מדינה:  ארצות הברית 
 מקום לימודים:  אוניברסיטת דרום קליפורניה  Northern Valley Regional High School at Old Tappan  בית ספר לאמנויות הבמה של אוניברסיטת דרום קליפורניה 
 http://jonrudnitsky.com/
 פרופיל ב-IMDb
 
ג'ון רודניצקי (באנגלית: Jon Rudnitsky; נולד ב-22 בנובמבר 1989) הוא שחקן וקומיקאי יהודי-אמריקאי, מוכר בשל היותו חבר צוות קבוע בתוכנית המערכונים "סאטרדיי נייט לייב" בשנים 2015–2016, ובשל משחקו בסדרה "מלכוד 22".
ראשית חייו

רודניצקי הוא יליד פארק הרינגטון, ניו ג'רזי. אמו, קארן, אחראית על המרכז הגרונטולוגי בבית החולים ברידג'ווד ואלי. הוא למד בבית הספר התיכון האזורי נורת'רן ואלי באולד טאפן. לאחר מכן למד משחק באוניברסיטת דרום קליפורניה. דודו (אח של אמו) הוא מיכאל אורן, לשעבר שגריר ישראל בארצות הברית. רודניצקי הוא יהודי.
קריירה

רודניצקי הופיע עם בית הספר הארדלינגס. ב־31 באוגוסט 2015 פורסם כי רודניצקי יצטרף לקאסט של "סאטרדיי נייט לייב" כשחקן קבוע בעונה הארבעים ואחת של התוכנית. בפרק השלישי של אותה עונה, רודניצקי גילם את הכתב אנדרסון קופר במערכון, ושימש כמנחה לדיון נשיאותי דמוקרטי, עליו הוא קיבל ביקורת מקופר. הוא חיקה גם את וולף בליצר, ג'ון מאייר, מרטין סקורסזה, טום קרוז, ולדימיר פוטין, תוך שהוא עושה גם חיקוי לריקוד מתוך הסרט "ריקוד מושחת" לעדכון סוף השבוע. זה היה אחד משיאי העונה. ב־9 באוגוסט 2016 פוטר רודניצקי מהתוכנית.
בשנת 2017, רודניצקי כיכב לצד ריס וית'רספון ופיקו אלכסנדר בסרט הקומדיה הרומנטי "כולם חוזרים הביתה". בשנת 2018, ג'ון שיחק את מייק בסרט "הבוס שלי בדייט" בהפקת נטפליקס.
הוא כיכב לצד ג'יין לינץ' בפיילוט לסדרה עתידית של רשת NBC, שלא נמכרה בשם ""יחסית שמח".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2014 | Two-Bit Waltz | הילד |  |
| 2015 | Patchwork | לאנס |  |
| 2017 | כולם חוזרים הביתה | ג'ורג' |  |
| 2018 | Summer Days, Summer Nights | מלו |  |
| 2018 | הבוס שלי בדייט | מייק |  |
| 2018 | לא פראיירית של אף אחד | בנג'י |  |
| 2020 | כל חיי | כריס הברמן |  |
| 2023 | Under the Boardwalk | ג'ימי | דיבוב |
| 2023 | המשאלה | דריו | דיבוב |
| 2024 | The Young Wife | דייב |  |
| 2024 | מבצע סנטה | משפיען בקניון |  |
| 2024 | Our Little Secret |  |  |
| TBA | Stealing Pulp Fiction |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2012 | מחשבות פליליות | קייל אוונס | פרק: "Perennials" |
| 2013 | JewDate | ג'ייק | פרק: "Jenga!" |
| 2015–2016 | סאטרדיי נייט לייב | דמויות שונות | צוות שחקנים ראשי; 21 פרקים |
| 2017 | Red Oaks | ברט | פרק: "Paroled" |
| 2017 | תרגיע | מלצר | פרק: "Namaste"; ללא קרדיט |
| 2018 | צ'מפיונז | אשר | תפקיד חוזר; 3 פרקים |
| 2018 | 6 גיבורים: הסדרה | נד לוד | דיבוב; 4 פרקים |
| 2019 | מלכוד 22 | מק'וואט | תפקיד ראשי; 5 פרקים |
| 2021 | Tacoma FD‏ | ג'רי ג'וניור | פרק : "Wedding Crashers" |
| 2021 | The Big Leap | מייק דבריס | תפקיד ראשי; 11 פרקים |
| 2022 | עולם היורה: מחנה הקרטיקון | סירוס | דיבוב |
| TBA | Little Sky |  | סדרת טלוויזיה עתידית של נטפליקס |
הערות שוליים

↑  "Jon Rudnitsky Joins SNL Cast | Blog". NBC. נבדק ב-2015-09-19.
↑  Zhu, Danielle (2015-08-31). "Meet Jon Rudnitsky, SNL's newest cast member". Entertainment Weekly.
↑  http://njjewishnews.com/article/27884/michael-orens-parents-recall-his-out-there-youth#.WwvBM0iFPcs
↑  Sheridan, Angeline. "Here's What's Buzzing in Bergen This Week", Macaroni Kid Northeast Bergen, September 3, 2015. Accessed September 8, 2015. "NBC recently announced the addition of 25 year old Jon Rudnitsky as a featured player on Saturday Night Live. Rudnitsky, who grew up in Harrington Park, is a stand-up comedian who got his start at Northern Valley Old Tappan High School."
↑  "MK Michael Oren congratulates nephew on joining cast of SNL – Israel News – Jerusalem Post". Jpost.com. נבדק ב-2015-09-19.
↑  Bloom, Nate (18 בספטמבר 2015). "celebrity jews". J. The Jewish News of Northern California. {{cite web}}:  (עזרה)
↑  Andreeva, Nellie (2015-08-31). "'Saturday Night Live' Adds Comedian Jon Rudnitsky To Cast As Featured Player". Deadline.com.
↑  Arkin, Daniel (2015-08-31). "Jon Rudnitsky, Stand-Up Comic, Joins 'Saturday Night Live' as Featured Player". NBC News.
↑  "Anderson Cooper offended by 'SNL' newcomer's impression". נבדק ב-2016-07-02.
↑  LaScala, Marisa. "'SNL' Newbie Jon Rudnitsky Finally Makes His Mark On The Show With A 'Dirty Dancing' Parody". Bustle.com.
↑  Andreeva, Nellie (9 באוגוסט 2016). "'Saturday Night Live' Featured Player Jon Rudnitsky To Depart". Deadline.com. {{cite web}}:  (עזרה)
↑  "'SNL' Alum Jon Rudnitsky Joins Reese Witherspoon in 'Home Again' (Exclusive)". The Hollywood Reporter. נבדק ב-2016-11-21.
↑  Schwindt, Oriana (2017-03-14). "Jane Lynch Joins NBC Pilot 'Relatively Happy'". Variety (באנגלית אמריקאית). נבדק ב-2017-07-17.
| --- | --- |
בקרת זהויות :  LCCN: no2017161455  SUDOC: 252748824  VIAF: 5741151353536352720009   WorldCat (עם VIAF): 5741151353536352720009
ריימונד רואו

| --- | --- |

אריק, ינואר 2017
 לידה:  21 באוגוסט 1984 (בן 40) קליבלנד, אוהיו, ארצות הברית
 שם במה:  אריק ריימונד רייט ריי רואו ריימונד רואו רואו
 משקל:  112 ק"ג
 גובה:  1.85 מטר
 מקום מגורים:  יוסטון, טקסס, ארצות הברית
 לאום:  אמריקאי
 קריירה מקצוענית:  מאי 2003 – הווה (כ־21 שנים)
 מאמנים:  ג'וש פרוהיבישן לו מרקוני WWE Performance Center
 ליגות:  WWE
 מידע אישי
 בן או בת זוג:  שרה ברידג'ס (2018–?) 
 מספר צאצאים:  1 
 
ריימונד רואו (באנגלית: Raymond Rowe; נולד ב-21 באוגוסט 1984), הידוע יותר בשם הבמה שלו, אריק, הוא מתאבק אמריקאי, המופיע בארגון ההיאבקות WWE, בתוכנית Raw, שבה הוא אלוף העולם לזוגות הנוכחי ביחד עם איבר כחלק מקבוצת The Viking Raiders.
קריירת היאבקות מקצועית > תחילת קריירת ההיאבקות (2003–2013)

רואו אומן על ידי ג'וש פרוהיבישן ולו מרקוני. את הופעת הבכורה שלו ערך בחודש מאי של שנת 2003.
קריירת היאבקות מקצועית > Ring of Honor‏ (2013–2017)

רואו ערך את הופעת הבכורה שלו בזירתה של ארגון ROH ב-1 ביוני 2013 בהפסד לבובי פיש. לאחר היעדרות של חצי שנה מן המרקע, חזר רואו לזירה ב-4 בינואר 2014 כחלק מטורניר ה"טופ פרוספקט" עם ניצחון בסיבוב הראשון על קונגו. בסיבוב הבא ניצח את קורי הוליס והעפיל לגמר נגד הנסון, אך לא הצליח לגבור עליו. למרות הפסדו בגמר, רואו הפך להיות חלק אינטגרלי מהתוכניות והרכיב ביחד עם אותו הנסון שלו הפסיד בגמר, את הצמד שנקרא War Machine (בעברית: מכונת המלחמה) ב-4 באפריל.
בחודש אוגוסט רואו נפצע בתאונת אופנוע ונעדר מהמסך לכמה חודשים. רואו חזר לזירה ב-1 במרץ 2015 בתוכנית המיוחדת שציינה 13 שנה לארגון. ב-22 באוגוסט רואו והנסון ניצחו את אלופי הזוגות, דייבי בוי סמית' ג'וניור ולאנס ארצ'ר. לאחר הקרב איתגרו השניים את האלופים לקרב על אליפות הזוגות של GHC, אליפות ששייכת לארגון היפני Noah. ב-19 בספטמבר הצמד קיבל את ההזדמנות שלהם להילחם על אליפות הזוגות אך נוצחו על ידי סמית' וארצ'ר. באירוע Final Battle שנערך ב-18 בדצמבר רואו והנסון ניצחו את מאט טייבן ומייקל בנט כדי לזכות בפעם הראשונה באליפות הזוגות של ROH. חצי שנה לאחר מכן השניים הפסידו את התואר לכריסטופר דניאלס ופרנקי קאזריאן. War Machine עזבו את הארגון ב-16 בדצמבר 2017.
קריירת היאבקות מקצועית > יפן (2015–2018)

ב-14 בספטמבר 2015 רואו והנסון ערכו את הופעת הבכורה שלהם בארגון היפני Noah ביחד עם טקשי סוגויירה בקרב שלושה על שלושה נגד דייבי בוי סמית' ג'וניור, לאנס ארצ'ר ומינורו סוזוקי. בחודש נובמבר של שנת 2016 הצמד ערך את הופעת הבכורה שלהם בארגון יפני אחר בשם New Japan Pro Wrestling או בקיצור NJPW בטורניר הזוגות שנערך במתכון של ליגה המכילה שני בתים שבכל בית שמונה זוגות. ב-7 בדצמבר סיימו השניים את הטורניר עם ארבעה ניצחונות ושלושה הפסדים, מה שלא הספיק להם להעפיל לגמר.
ב-9 באפריל 2017 רואו והנסון ניצחו את הירושי טנזן וסטושי קוז'ימה כדי לזכות באליפות הזוגות של IWGP, אך הפסידו את התואר חודשיים לאחר מכן לטמה טונגה וטנגה לואה. השניים זכו שוב בתואר ב-1 ביולי בקרב החוזר שהיה קרב ללא פסילות, אך שוב חודשיים לאחר מכן בסוף חודש ספטמבר כשלו בניסיונם לשמור על התארים בקרב זוגות משולש נגד אלופי הזוגות לשעבר ונגד סמית' וארצ'ר.
קריירת היאבקות מקצועית > WWE > NXT‏ (2018–2019)

ב-16 בינואר 2018 דווח באתר הרשמי של ה-WWE שרואו והנסון מהצמד War Machine חתמו על חוזה בארגון ונשלחו למתחם האימונים של ה-WWE. באירוע NXT TakeOver: Philadelphia, שנערך ב-27 בינואר נראו השניים בקהל כחלק מהצגת המתאבקים החדשים. ב-7 באפריל (בפרק ששודר בטלוויזיה ב-11 באפריל) הפריעו לקרב הזוגות בין הווי משינרי (אוטיס וטאקר) לבין רידיק מוס וטינו סבטלי, ואף תקפו את הארבעה. שם הזוג שלהם בארגון שונה ל-War Raiders. שבוע לאחר מכן התחרו נגד זוג מקומי וניצחו אותם. ב-9 במאי השניים ניצחו את הווי משינרי. ב-20 ביוני השניים ניצחו את צמד TM-61. באירוע NXT TakeOver: WarGames II, שנערך ב-17 בנובמבר, קבוצתם של ה-War Raiders, פיט דאן וריקושט ניצחה בקרב "משחקי מלחמה" את קבוצת The Undisputed Era. באירוע NXT TakeOver: Phoenix, שנערך ב-26 בינואר 2019, הנסון ורואו ניצחו את קייל אוריילי ורודריק סטרונג, וכתוצאה מכך זכו באליפות הזוגות של NXT. באירוע NXT TakeOver: New York, שנערך ב-5 באפריל, ה-War Raiders הגנו בהצלחה על חגורות האליפות נגד אליסטר בלאק וריקושט. ב-24 באפריל, הצמד ניצח את הסטריט פרופיטס (אנג'לו דוקינס ומונטז פורד) בקרב שאינו היה על חגורות האליפות. ב-15 במאי, אריק ואיבר הגנו על אליפות הזוגות של NXT נגד הסטריט פרופיטס בקרב שהסתיים ללא הכרעה בשל התערבות של The Forgotten Sons. לאחר מכן, הם הודיעו על כך שהם ויתרו על חגורות האליפות בהתנדבות, משום שהם לא היו חלק יותר מ-NXT.
חיים אישיים

רואו התארס ב-28 באוקטובר 2017 למתאבקת שרה לוגאן. השניים נישאו בטקס ויקינגי ב-21 בדצמבר 2018.
אליפויות והישגים

הישגים בארגון ההיאבקות Anarchy Championship Wrestling - ACW
אליפות במשקל כבד של ACW (פעם אחת)
אליפות ההארדקור של ACW (פעם אחת)
הישגים בארגון ההיאבקות Brew City Wrestling - BCW
אליפות הזוגות של BCW (פעם אחת)  - ביחד עם הנסון
הישגים בארגון ההיאבקות New Japan Pro Wrestling - NJPW
אליפות הזוגות של IWGP (פעמיים)  - ביחד עם הנסון
הישגים במגזין ההיאבקות Pro Wrestling Illustrated - PWI
PWI דירג אותו במקום ה-97 מתוך 500 המתאבקים הטובים ביותר לשנת 2016
הישגים בארגון ההיאבקות Ring of Honor - ROH
אליפות הזוגות של ROH (פעם אחת)  - ביחד עם הנסון
הישגים בארגון ההיאבקות What Culture Pro Wrestling - WCPW
אליפות הזוגות של WCPW (פעם אחת)  - ביחד עם הנסון
הישגים בארגון ההיאבקות World Wrestling Entertainment - WWE
אליפות העולם לזוגות של ה-WWE (פעמיים, נוכחי)  -  ביחד עם איבר
אליפות הזוגות של NXT (פעם אחת)  - ביחד עם איבר
אליפות 24/7 של ה-WWE (פעם אחת)
יהושע ילין

יהושע ילין
יהושע ילין
יהושע ילין (בכתיב יידי: יעלין; כ"ג בתמוז ה'תר"ג, 1843 – ז' באייר ה'תרפ"ד, 1924) היה איש רב פעלים מאנשי היישוב הישן ומעסקניה הבולטים של העיר ירושלים.
חייו ומפעליו

יהושע ילין נולד בירושלים בכ"ג בתמוז תר"ג (21 ביולי 1843). הוא היה בנם של ליבה ודוד ילין, להם נולד בירושלים תשע עשרה שנים לאחר הולדת אחותו היחידה חוה, ותשע שנים לאחר עלייתם  לארץ־ישראל מלומז'ה, פולין. 
בגיל 13 השתדך לשרח, בתו של הפרנס שלמה יחזקאל יהודה, שעלה באותה שנה (1856) מבגדאד והשתייך ליהדות ארצות האסלאם. השידוכים נערכו, למרות שמיזוג בין עדות שונות היה באותם ימים דבר מיוחד ולא שגרתי.
בשנת 1860 קנה אביו של יהושע, דוד ילין בשותפות יחד עם גיסו שאול יהודה כרם זיתים בתחומי הכפר קאלוניה. על אדמות אלה נבנה מאוחר יותר הכפר מוצא. דוד תכנן להקים על אדמות אלה משק חקלאי, אכסניה לעוברי אורח ולתיירים ונופשים. אולם עקב התנכלות הפאשה (פחה) הירושלמי והשייח' השודד של אבו גוש, וכן עקב מצבו של הקונסול הבריטי ג'יימס פין שבו הסתייעו והסתמכו בפיתוח יוזמה זו (אך פין הסתבך בחובות ועזב את הארץ), הפסידו יהושע ושאול כסף רב ולאחר ששילמו את כל החובות לא נותר להם כמעט דבר.
שאול יהודה שקע בדיכאון, חלה ומת בפתאומיות בשנת 1864, בגיל 24. יהושע ילין, שקיבל את ניהול החלקה במוצא לאחר מות אביו, פתח עסק לחלפנות בשותפות עם אחיו המאומץ ליב הורביץ. באותה שנה נולד לשרח ויהושע הבן דוד ילין, על שם אביו דוד ילין (הראשון).
ילין היה מבין שבעת מייסדי השכונה נחלת שבעה. לאחר מספר שנים השתתף בייסוד שכונת אבן ישראל וכן רכש לו שני מגרשים בשכונת מאה שערים עם היווסדה.
בשנת 1872 ניסה יחד עם מספר ידידים להשתתף במכרז לקניית אדמות ביריחו מידי הממשלה הטורקית. ליוזמה יישובית זו הם קראו בשם "פתח תקווה", כאשר נודע לממשל שהמכירה אינה לנתינים עות'מאנים הם ביטלו את המכירה. אמנם ניסיון זה לא התממש אבל מספר שנים לאחר מכן הצליחו לממש יוזמה דומה בייסוד 'אם המושבות' - שנקראה בשם פתח תקווה. יהושע ילין לא הצטרף ליישוב זה ונשאר להתגורר בעיר ירושלים.
בשנת 1872 חכר אדמות בשותפות עם בנימין סלנט ויצחק גולדשמידט באמצעות קשרים עם בדואים בעבר הירדן, על מנת לגדל תבואה על אדמה זו. באותה שנה נולדה לו בתו רחל מסעודה. לאחר כשנתיים, עקב פרישת שותפיו, פרש גם הוא מיוזמה חקלאית זו, אך המשיך לשמור על קשריו עם הבדואים של האזור.
בשנת 1881 נסע יהושע ילין להודו, כדי לבקר את קרוביה העשירים של אשתו, משפחת דוד ששון. כשחזר, נכנס לשותפות עם נפתלי ליאון והקימו עסק לחלפנות ולמכירת טבק, כמו כן סחר בעורות במשך מספר שנים.
באותן שנים שימש גם כנציגו של הקונסול הבריטי בבית הדין לענייני מסחר של השלטון הטורקי.
בשנת 1884 הצטרף לחברת מזכרת משה שבנתה שכונות מכספי קרן משה מונטיפיורי.
בשנת 1885 השיא את בנו דוד לבתו של יחיאל מיכל פינס. לאחר מכן בנה את ביתו בשכונת מזכרת משה, וכך יצא גם הוא מהעיר העתיקה.
בשנת 1887 השיא את בתו רחל ליחזקאל דנין (סוכובולסקי) יחד היו ממייסדי אחוזת בית והוריו של עזרא דנין.
בשנת 1891 מכר 70 דונם מהאדמה שרכש בקאלוניה לאגודת חובבי ציון ובהמשך מכר להם גם את שאר אדמותיו שם ועליהן נוסדה המושבה מוצא.
בשנת 1897 נבחר לשמש כחבר בעיריית ירושלים ובכך למעשה היה האשכנזי הראשון בתפקיד זה.
ראו גם

בית ילין (מוצא) - ביתו ההיסטורי של יהושע ילין. הבית משמש כיום כמרכז מבקרים וכמוזיאון לתולדות ההתיישבות באזור.
לקריאה נוספת

רבקה אלפר, קורות משפחה אחת, ירושלים ותל אביב: הוצאת מ' ניומן, תשכ"ז-1967.
סיפורי משפחות - סיפורן של חמישים משפחות בתולדות היישוב, זאב ענר, תל אביב: הוצאת משרד הביטחון.
יהושע ילין, זכרונות לבן ירושלים, ירושלים, תרפ"ד-1924, ראה אור שוב על ידי הוצאת אריאל, תשנ"א-2001.
*יפה ברלוביץ (עורכת), רחבעם זאבי (מהדיר), אעברה נא בארץ, מסעות בארץ ישראל של אנשי העלייה הראשונה, משרד הביטחון – ההוצאה לאור, תשנ"ב, עמ' 9-23
אברהם יערי, זכרונות ארץ ישראל, מזכרונות יהושע ילין. פרק יג: גידול היישוב היהודי בירושלים, עמ' 150–178; פרק יז: השכונות הראשונות בירושלים מחוץ לחומה, תרכ"ט–תרל"ח (1869–1878); פרק יח: משא־ומתן על קניית אדמת יריחו, תרל"ב (1872), עמ' 194–207.
הערות שוליים

↑  אברהם יערי, מסעות ארץ ישראל, מסע יהושע ילין מירושלים לעבר הירדן, עמ' 610. בכרטיס קברו באתר בית הקברות היהודי בהר הזיתים מצוין התאריך כ"ז בתמוז.
1 2  יפה ברלוביץ (עורכת), אעברה־נא בארץ – מסעות בארץ־ישראל של אנשי העלייה הראשונה, תל אביב: משרד הביטחון, תשנ"ב-2002, עמ' 9.
| --- | --- |
בקרת זהויות :  NLI: 987007513333505171  BnF: cb16242447d (data)  GND: 119141892  ISNI: 0000 0001 0676 9935  LCCN: nr92002491  NTA: 306671972  VIAF: 42641626   WorldCat (עם VIAF): 42641626 
דיוקנו של יהושע ילין בגרפיטי בסמטה בשכונת נחלת שבעה בירושלים
אלכסיס נורמבואנה

אלכסיס פטריסיו נורמבואנה רוס (בספרדית: Alexis Patricio Norambuena Ruz, נולד ב-31 במרץ 1984) הוא כדורגלן עבר צ'יליאני-פלסטיני ששיחק כמגן.
קריירה

נורמבואנה נולד בסנטיאגו למשפחה בעלת שורשים בארץ ישראל. הוא התחיל את הקריירה שלו באוניון אספניולה, ובשנת 2003 כאשר הוא בן 19 הצטרף לקבוצה הבוגרת. בשנת 2005 הפך לשחקן הרכב פותח ובאותה עונה זכה עם הקבוצה באליפות. בעונת 2008 הצטרף לניובלנסה ובמהלך העונה חתם ביאגלוניה ביאליסטוק מליגת העל הפולנית עימה זכה בגביע הפולני בעונת 2009/2010. בינואר 2014 הצטרף לבלחטוב מליגת המשנה בפולין וסייע לה לחזור בחזרה לליגת העל. בעונה שלאחר מכן רשם רק 6 הופעות לפני ששוחרר בינואר 2015. ב-2016 הצטרף לדפורטס לה סרנה מהליגה השנייה בצ'ילה. בקיץ 2016 חתם בשבאב אל-ח'ליל שהיא הקבוצה ראשונה שלו מליגת העל הפלסטינית.
נורמבואנה החליט לנצל את שורשיו בארץ ישראל ובשנת 2012 החליט לייצג את נבחרת פלסטין. ב-18 ביוני 2012 הוא ערך את הופעת הבכורה שלו בנבחרת בניצחון 1-2 נגד תימן. נורמבואנה השתתף עם הנבחרת בגביע אסיה בכדורגל 2015.
דני דה ויטו

| --- | --- |

דה ויטו, 2013
 לידה:  17 בנובמבר 1944 (בן 80) נפטיון, ניו ג'רזי, ארצות הברית 
 שם לידה:  Daniel Michael DeVito Jr. 
 מדינה:  ארצות הברית ארצות הברית
 תקופת הפעילות:  מ-1969
 מקום לימודים:  האקדמיה האמריקאית לאמנויות הדרמה (1966)  Oratory Preparatory School 
 בן או בת זוג:  ריאה פרלמן (1982–2016) 
 צאצאים:  לוסי דה ויטו, גרייסי דה ויטו, ג'ייק דה ויטו 
 מספר צאצאים:  3
 פרסים והוקרה:  פרס אמי לשחקן המשנה הטוב ביותר בסדרה קומית (1981)  היכל התהילה של ניו ג'רזי  כוכב בשדרת הכוכבים בהוליווד 
 פרופיל ב-IMDb
 
דניאל מייקל "דני" דה ויטו ג'וניור (באנגלית: .Daniel Michael DeVito, Jr; נולד ב-17 בנובמבר 1944) הוא שחקן, מפיק ובמאי קולנוע אמריקאי. זוכה פרס גלובוס הזהב ופרס אמי על תפקידו בסדרת הטלוויזיה הקומית "טקסי".
ביוגרפיה

דה ויטו נולד בעיירה נפטון, ניו ג'רזי שבארצות הברית, למשפחה קתולית ממוצא איטלקי.
קריירה

בשנת 1975 החל דה ויטו את הקריירה הקולנועית שלו בסרט הדרמה זוכה חמישה פרסי אוסקר "קן הקוקייה" בבימויו של מילוש פורמן. עד מהרה הפך לשחקן מצליח והשתתף בסרטים רבים.
בשנים 1978–1983 כיכב דה ויטו במשך חמש עונות של הסיטקום המצליח "טקסי" שיצרו ג'יימס ל. ברוקס, סטן דניאלס ואד ויינברגר לרשת הטלוויזיה ABC (שאת עונתה החמישית שידרה ברשת NBC). בסדרה, הוא גילם את לואי דה פלמה, סדרן תחנת המוניות. עבור עבודתו בסדרה הוא זכה לשבחים ובין היתר לפרס גלובוס הזהב לשחקן המשנה הטוב ביותר בסדרת טלוויזיה (מתוך שלוש מועמדויות) וזכה גם בפרס אמי (מתוך ארבע מועמדויות).
בשנת 1984 כיכב בסרט "בעקבות האוצר הרומנטי ושנה לאחר מכן בסרט ההמשך "בעקבות אוצר הנילוס".
בשנת 1986 ביים את סרטו הראשון "לזרוק את אמא מהרכבת" שבו גם כיכב לצדו של בילי קריסטל.
בשנת 1988 כיכב בסרט הקומדיה "תאומים" לצדו של ארנולד שוורצנגר. בשנת 1989 ביים את סרטו השני "מלחמת רוז ברוז"; קומדיה שחורה בם כיכב דה ויטו לצד מייקל דאגלס וקת'לין טרנר. הסרט מבוסס על ספר באותו השם מאת וורן אדלר משנת 1981.
ב-1992 הוא גילם את אחד תפקידיו הבולטים בתור הנבל המכונה הפינגווין בסרט "באטמן חוזר" לצד מייקל קיטון, אשר הפך להצלחה באקרנים.
ב-1996 לקח חלק בהפקת הסרט "להרגיש את מינסוטה" בכיכובם של קיאנו ריבס וקמרון דיאז. בנוסף ב-1996, ביים את הסרט "מטילדה" בו גם כיכב דה ויטו לצד אשתו, השחקנית ריאה פרלמן.
אף שדה ויטו מגלם בדרך כלל דמויות קומיות, הוא השתתף גם בתפקידים דרמטיים כגון תפקידו בסרט "מוריד הגשם" ב-1997. ב-1998 הפיק את הסרט "רומן לא חוקי".
מאז 2006 משחק בסדרה הקומית "פילדלפיה זורחת" כשהצטרף בתחילת עונתה השנייה, ומגלם בה את אביהם של התאומים, פרנק ריינולדס. ב-2006 שיחק בדרמה הרומנטית "עד 10 פריטים" לצידו של מורגן פרימן. שנה אחר כך, יצאה לאקרנים הקומדיה "רינו 911!: מיאמי", בה שיחק בתפקיד התובע המחוזי.
בשנת 2011, קיבל דה ויטו כוכב בשדרת הכוכבים של הוליווד על עבודתו בטלוויזיה.
בשנת 2017 שיחק דה ויטו בחידוש של ברודוויי למחזה "המחיר" מאת המחזאי ארתור מילר. דה ויטו גילם את גרגורי סולומון – סוחר עתיקות ערמומי ממוצא רוסי-יהודי; ועל תפקידו קיבל דה ויטון מועמדות לפרס טוני לשחקן הטוב ביותר.
בשנת 2019 שיחק את מקס מדיצ'י בסרט ההרפתקאות והפנטזיה "דמבו" שביים טים ברטון ומהווה עיבוד מחודש ורופף לסרט באותו השם של אולפני דיסני שיצא לאקרנים בשנת 1941. באותה שנה שיחק בסרט ההרפתקאות "ג'ומנג'י: השלב הבא", המהווה את הסרט הרביעי בזיכיון ג'ומנג'י, וסרט המשך ישיר ל"ג'ומנג'י: שורדים בג'ונגל" משנת 2017.
בשנת 2020 הצטלם לסרטו של בארי לוינסון, "השורד" המתאר את סיפורו של ניצול השואה הארי האפט, שאולץ להתאגרף כדי לחיות. בן פוסטר, אשר גילם את האפט, שיחק סרט לצד דה ויטו ולצד בילי מגנוסן, ויקי קרייפס, פיטר סארסגארד, דר זוזובסקי וג'ון לגוויזאמו. הסרט הוקרן בבכורה עולמית ב-21 בספטמבר 2021 בפסטיבל הסרטים הבין-לאומי בטורונטו.
קריירה > עיסוקים אחרים

הוא ואשתו גם הבעלים של מתחם מגורים בסגנון בונגלו, במאליבו.